Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: Az indítványozó véleménye szerint a választási eljárásról szóló 1997. évi C. törvény (a továbbiakban: Ve.) 51., 53.,
Paragraph Index: 71

42. §-aiban, továbbá a 70. § (1) és a 71. § (1) bekezdéseiben foglalt szabályokat. Az indítványozó az önkormányzati választáson a független jelöltek kompenzációs listaállítási lehetőségének hiányát kifogásolja. A Ve. nem teszi lehetővé, hogy az önkormányzati választáson nyilvántartásba vett független jelöltek — amennyiben választási szövetséget kötnek egymás között — független (közös) kompenzációs listát állítsanak. „Ha a választópolgárok arra szavaznak, hogy független képviselőjük legyen, akkor alkotmányos joguk van ahhoz, hogy a független jelöltekre leadott szavazatok ugyanannyit érjenek, mint a jelölő szervezetekre leadott szavazatok, mert így valósul meg ... az esélyegyenlőség a független jelöltek és a jelölő szervezetek között.” Az indítványozó szerint így végső soron a választópolgárok között jön létre esélyegyenlőtlenség. Az indítványozó a Ve. és az Alkotmány általa megjelölt §-ai közötti ellentmondás okát és indokát egyébként nem ismerteti, azonban azt kéri, hogy az Alkotmánybíróság „alkotmányossági szempontból vizsgálja meg” azokat. Az indítványozó ugyanebben a tárgykörben kérésével az Országos Választási Bizottsághoz is fordult. Beadványában azt kérte, hogy az Országos Választási Bizottság elvi állásfoglalás kiadásával tegye lehetővé, hogy a független jelöltek listát is állíthassanak a választáson. Az Országos Választási Bizottság a beadványt 238/1998. számú döntésével — az Alkotmánybíróság 274/B/1990/2. AB határozatára (ABH 1990. 305, 307.) való hivatkozással — elutasította. II. A vizsgált jogszabályi rendelkezések:

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes